
             Nr.23/218/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind interzicerea folosirii cianurilor în industria minieră pentru obţinerea aurului şi argintului la Roşia Montană, transmis cu adresa nr.P.L.-X 541 din 23 noiembrie 2005, înregistrată la comisie sub nr.23/218 din 24 noiembrie 2005.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, modificat şi completat prin H.C.D. nr.34/2005, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                                           Nr.23/218/2005

RAPORT

asupra propunerii legislative privind interzicerea folosirii cianurilor în industria minieră pentru obţinerea aurului şi argintului la Roşia Montană


În conformitate cu prevederile art.89 din Regulamentul Camerei Deputaţilor, modificat şi completat prin H.C.D. nr.34/2005, Comisia pentru industrii şi servicii a fost sesizată, spre dezbatere în fond, cu propunerea legislativă privind interzicerea folosirii cianurilor în industria minieră pentru obţinerea aurului şi argintului la Roşia Montană, transmis cu adresa nr.P.L.-X 541 din 23 noiembrie 2005, înregistrată la comisie sub nr.23/218 din 23 noiembrie 2005.


Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, modificat şi completat prin H.C.D. nr.34/2005, Camera Deputaţilor este Cameră decizională.



Senatul a respins propunerea legislativă în şedinţa din 17 noiembrie 2005, cu respectarea prevederilor art.76 alin.(2) din Constituţie României, republicată.



Consiliul Legislativ a avizat negativ propunerea legislativă cu avizul nr.312/05.04.2005.



Guvernul, prin punctul său de vedere, nu susţine prezenta propunere legislativă.



Propunerea legislativă a fost avizată negativ de Comisia pentru Sănătate şi Familie cu avizul nr.28/481/08.12.2005 şi de Comisia Juridică, de disciplină şi imunităţi cu avizul nr.31/977/07.12.2005.


Obiectul propunerii legislative este reglementat în acte normative deja adoptate, cum ar fi: Legea nr.360/2003 privind regimul substanţelor şi preparatelor chimice periculoase, Hotărârea Guvernului nr.347/2003 privind restricţionarea introducerii pe piaţă şi a utilizării anumitor substanţe şi preparate chimice periculoase, cu modificările şi completările ulterioare, Ordonanţa de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, aprobată cu modificări prin Legea nr.451/2001, Hotărârea Guvernului nr.490/2002 pentru aprobarea Normelor metodologice de aplicare a Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase.



Potrivit prevederilor art.60 din Regulamentul Camerei Deputaţilor, modificat şi completat prin H.C.D. nr.34/2005 comisia a dezbătut propunerea legislativă în şedinţa din 13 decembrie 2005.



La dezbateri au participat invitaţi din partea Ministerului Economiei şi Comerţului: domnul Octavian Bâgău – secretar de stat., domnul Gheorghe Indre – director şi doamna Elena Popescu – consilier.


În conformitate cu prevederile alin.(1) al art.52 din Regulamentul Camerei Deputaţilor, modificat şi completat prin H.C.D. nr.34/2005, iniţiatorii propunerii legislative au fost invitaţi să participe la lucrările comisiei, dar nu au onorat această invitaţie.



În urma dezbaterilor, membrii comisiei au hotărât, în unanimitate, să supună plenului Camerei Deputaţilor, respingerea propunerii legislative, deoarece Legea minelor nr.85/2003 cuprinde obligaţii concrete ale titularului licenţei de exploatare minieră privind protecţia mediului, manipularea şi depozitarea substanţelor chimice periculoase şi a deşeurilor.

La lucrările comisiei au participat 20 de deputaţi din totalul de 23 membri ai comisiei.



În raport de obiectul şi conţinutul său, propunerea legislativă face parte din categoria legilor ordinare.


Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.
                        PREŞEDINTE,                                     SECRETAR,

                     Dan Ioan Popescu                                   Aurelia Vasile

Expert,
Isabela Robe

